Botsings eis 5 kinders | Maroela Media
Die Witbank-botsing. Foto: ER24
Vyf kinders is Woensdagoggend in twee afsonderlike botsings op die land se paaie dood.
In Witbank, Mpumalanga, is 'n 13-jarige seun en 'n sewejarige meisie dood nadat 'n motor en 'n bakkie op die N12, sowat 5 km buite die dorp, gebots het.
Russel Meiring, woordvoerder van ER24, gesê daar word beweer dat die bestuurder van die motor vir 'n band moes uitswaai wat in die middel van die pad gelê het. "Hy het beheer oor die motor verloor en dit het in die aankomende verkeer beland."
Die bakkie het die motor van agter getref. "Die bakkie se voorkant en die motor se agterkant is heeltemal deur die impak verwoes," het Meiring gesê.
Volgens Meiring was die seun reeds dood toe paramedici by die toneel opgedaag het. Sy liggaam is agter in die motor se wrak aangetref.
"Die meisie is op die voorste passasierssitplek gevind. Sy was in 'n kritieke toestand. Paramedici het onverpoosd probeer om haar lewe te red, maar dit was tevergeefs. Sy is op die toneel dood."
Albei mansbestuurders het slegs geringe beserings opdoen. Hulle is op die toneel behandel en na 'n hospitaal in Witbank geneem.
In eShowe in KwaZulu-Natal is drie hoërskoolleerlinge dood toe die bakkie waarin hulle vervoer is teen 'n bus gebots het.
Robert McKenzie, woordvoerder van die provinsie se nooddienste, het gesê die botsing het op die R66 plaasgevind. "Elf ander leerlinge in die bakkie het ook beserings opgedoen. Niemand in die bus is beseer nie," het McKenzie gesê. Die oorsaak van dié botsing is nog nie bekend nie en word ondersoek.
ER24 eShowe KwaZulu-Natal Mpumalanga witbank
Tragedie toe boot omslaan
Aai, my hart gaan uit na die gesinne. Baie sterkte daar.
Nou wil ek 'n vraag vra, sonder om onsimpatiek te wees. Word voertuie op die NCAP getoets vir botsings van agter af, en indien so teen watter spoed? As ek na die fotos kyk, het die bakkie wat voor gebots is nie te sleg daarvan afgekom nie ( die kajuit waar die mense sit), maar die Mercedes [lyk my 'n redelike nuwe model, (NCAP 5 sterre?)] baie slegter.
Ai my hart breek vir die ouers wat sy twee kinders verloor het vandag. So jammer. Baie sterkte.
Dis baie hardseer. Koos jy het 'n goeie punt beet. Daar word so gekyk na "airbags" en veiligheid vir voor in 'n kar maar wat van die agterste passasiers. Hierdie arme mense in daai silver voertuig het nie 'n kat se kans gehad nie. Baie sterkte aan die familie.
Ek is so jammer om te lees dat die vader 2x kinders op een dag verloor… Weet julle Job het ook sy kinders verloor op een dag, mag die HERE genadig wees met die familie… Hierdie is gedane sake en om nou wil te bepaal hoekom die Merc so lyk gaan nie daai kinders terugbring of vervang nie… die versekering gaan moontlik vir die man n nuwe motor gee, maar wie gee hom sy kinders terug… Bid vir die gesin asb hulle het GROOT verlies vandag gely…
Ai ai ai…….so verskriklik hartseer. Mense, ek kan net noem dat ek al ooggetuie was van vele botsings tussen die "gewraakte" 4×4 bakkies en 'n gewone sedan, ongeag watse model voertuie dit is, en die sedan kom 99% van die tyd UITERS slegter daarvan af as die bakkie. Dienooreenkomstig lyk die sedan (groot of klein) soms of 'n trein bo-oor hom is, terwyl slegs die enjin gedeelte en miskien effens van die voorste deel van die kajuit van die bakkie opgefrommel is. In my kommentaar in 'n ander berig, het ek genoem dat toe my sussie-hulle in 'n soortgelyke ongeluk… Lees meer »